CELEX: 62015TN0242
Language: da
Date: 2015-05-18 00:00:00
Title: Sag T-242/15: Sag anlagt den 18. maj 2015 — ACDA m.fl. mod Kommissionen

20.7.2015   
            
            
               DA
            
            
               Den Europæiske Unions Tidende
            
            
               C 236/45
            
         Sag anlagt den 18. maj 2015 — ACDA m.fl. mod Kommissionen
   (Sag T-242/15)
   (2015/C 236/61)
   Processprog: fransk
   
      Parter
   
   
      Sagsøgere: Automobile Club des Avocats — ACDA (Paris, Frankrig), Organisation des Transporteurs Routiers Européens — OTRE (Bordeaux, Frankrig), Fédération française des motards en colère — FFMC (Paris), Fédération française de motocyclisme (Paris) og Union nationale des automobile clubs (Paris) (ved advokat M. Lesage)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling.
            
         
               —
            
            
               Europa-Kommissionens udtalelse SA.38271 af 28. oktober 2014 om statsstøtte SA.2014/N 38271 knyttet til Plan for relancering af motorvejene på fransk territorium, der blev offentliggjort i Den Europæiske Unions Tidende (EUT) den 20. februar 2015, annulleres.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fem anbringender.
   
               1.
            
            
               Første anbringende om, at planen for relancering af de franske motorveje (herefter »PRA«) ved brug af offentlige midler har medført en konkret begunstigelse af de selskaber, der har koncessioner på motorvejene.
            
         
               2.
            
            
               Andet anbringende om, at PRA påvirker konkurrencen.
            
         
               3.
            
            
               Tredje anbringende om en overkompensation af de udgifter, som de selskaber, der har koncessioner på motorvejene, har påtaget sig, som er uforenelig med deres opgave af almen økonomisk interesse.
            
         
               4.
            
            
               Fjerde anbringende om hindringer for samhandelen mellem medlemsstaterne.
            
         
               5.
            
            
               Femte anbringende om ulovlige ændringer af PRA uden ny anmeldelse til Kommissionen efter udtalelse SA.38271.